55. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 61318 της 30 Μαΐου/12 Ιουν. 1978 (ΦΕΚ Β΄ 527) Περί θεμάτων εσωτερικής λειτουργίας της Ειδικής Παιδαγωγικής Ακαδημίας Θεσσαλονίκης. Έχοντας υπόψη την παράγραφο 10 του άρθρου 3 του Ν. 695/1977 «περί ρυθμίσεως θεμάτων τινών του διδακτικού και εποπτικού προσωπικού των Μειονοτικών σχολείων και της Ειδικής Παιδαγωγικής Ακαδημίας». αποφασίζουμε: Άρθρο 1. 1.Οι σπουδαστές της Ειδικής Παιδαγωγικής Ακαδημίας Θεσ/νίκης (Ε.Π.Α.Θ.), που προσέρχονται στις εισαγωγικές, προαγωγικές και απολυτηρίους εξετάσεις, οφείλουν να βρίσκονται στη σχολή την ημέρα και την ώρα ακριβώς που ορίζεται κάθε φορά από τις ανακοινώσεις της σχολής. 2.Η εγγραφή των επιτυχόντων στις εισιτήριες εξετάσεις στην Ε.Π.Α.Θ. γίνεται, εφόσον προσκομίσουν τα απαραίτητα δικαιολογητικά εγγραφής τους. α)Πιστοποιητικά σπουδών, β)πιστοποιητικό του Δήμου η της Κοινότητος και οικογενειακής καταστάσεως αυτού, γ)ακτινογραφία θώρακος, δ)το δελτίο αστυνομικής ταυτότητος, ε)πέντε φωτογραφίες για την έκδοση φοιτητικής ταυτότητος. στ)του ατομικού βιβλιαρίου και ζ)αναλυτικό δελτίο προόδου και ελευθέρας εισόδου (πάσσου). Άρθρο 2. Φοίτηση. 1.Οι σπουδαστές της Ε.Π.Α.Θ. οφείλουν α)να παρακολουθούν τακτικά τις διδασκαλίες, τις φροντιστηριακές ασκήσεις και τα εργαστηριακά μαθήματα όπως καθορίζονται από τη σχολή. 2.Σπουδαστής που απουσιάζει αδικαιολόγητα από τις διδασκαλίες φροντιστηριακές και εργαστηριακές ασκήσεις η συμπεριφέρεται ανάρμοστα στους καθηγητές και στους συσπουδαστές του και όταν γενικά γίνεται αφορμή να μειώνεται το κύρος της σχολής, απομακρύνεται από τη σχολή με απόφαση του συλλόγου και κατά την διάρκεια ακόμα του διδακτικού έτους, χωρίς να μπορεί να ξαναφοιτήσει αν δεν εγκρίνει το Υπουργείο Εθνικής Παιδείας και Θρησκευμάτων. Σελ. 264,26(β) Τεύχος 753-Σελ. 80 3.Σπουδαστής που η φοίτησή του χαρακτηρίζεται από το σύλλογο των καθηγητών ως ανεπαρκής, δεν μπορεί να εξετασθεί κατά την εξεταστική περίοδο Ιουνίου και μόνο κατόπιν αποφάσεως του συλλόγου των καθηγητών θα ορίζεται η περίοδος που θα μπορεί να προσέλθει για εξέταση. 4.Οι σπουδαστές για κάθε περίπτωση απουσίας των από τη σχολή υποχρεούνται να ενημερώνουν τον Διευθυντή η τον Υποδιευθυντή η άλλον καθηγητή. Το ίδιο θα γίνεται και σε περίπτωση απουσίας των, από τη φοιτητική εστία, όπου διαμένουν ως οικότροφοι και υπότροφοι του Κράτους. 5.Οι σπουδαστές της προκαταρκτικής τάξεως χαρακτηρίζονται από το σύλλογο των καθηγητών είτε ως δυνάμενοι να εγγραφούν στην πρώτη κανονική τάξη χωρίς εξετάσεις, είτε με εισιτηρίους εξετάσεις που θα υποστούν στα μαθήματα εκείνα που ορίζουν ειδικά οι κείμενες διατάξεις. Οι σπουδαστές της πρώτης τάξεως για να προαχθούν στη δευτέρα τάξη, πρέπει να πάρουν τη βάση σε όλα τα μαθήματα. Οι αποτυγχάνοντες σε ένα η περισσότερα μαθήματα επανεξετάζονται κατά τις επόμενες περιόδους. Οι τελειόφοιτοι απολύονται και κατατάσσονται στους πτυχιούχους της σχολής εφόσον πάρουν την βάση σε όλα τα διδασκόμενα κατά το δεύτερο έτος μαθήματα. Σε περιπτώσεις αποτυχίας επανεξετάζονται κατά τις επόμενες περιόδους, όπως ορίζεται από τις κείμενες διατάξεις. Άρθρο 3. Συμπεριφορά 1.Οι σπουδαστές πρέπει να είναι ευγενείς, κόσμιοι, αξιοπρεπείς και να παρακολουθούν τις διδασκαλίες και τις φροντιστηριακές και εργαστηριακές ασκήσεις με τάξη και ενδιαφέρον και να αγαπούν την καθαριότητα, να σέβονται και να τιμούν τους διδασκάλους των και να συμπεριφέρονται με την προσήκουσα σοβαρότητα. 2.Οι οριζόμενοι ως επιμελητές και απουσιολόγοι να εκτελούν με προθυμία τα καθήκοντά τους, αποφεύγοντες το κάθε τι που μπορεί να προκαλέσει προστριβές η ανωμαλίες και να αναφέρουν στη Διεύθυνση της σχολής κάθε πρόβλημα που δημιουργείται για ανάρμοστη συμπεριφορά σπουδαστή. 3.Η διαγωγή των σπουδαστών κρίνεται και χαρακτηρίζεται από την εν γένει συμπεριφορά τους κατά την ώρα της διδασκαλίας, των ασκήσεων, της διαμονής στη φοιτητική εστία, στις διάφορες εκδηλώσεις, στους περιπάτους, στις εκδρομές και ξεναγήσεις και από την όλη στάση τους μέσα και έξω από τη σχολή. 4.Οι σπουδαστές οφείλουν να χρησιμοποιούν τα εγκεκριμένα βιβλία και τα εποπτικά όργανα εκπαιδεύσεως με τρόπο που να προστατεύονται από αδικαιολόγητες φθορές η βλάβες. 32.Γ.ζ.54-55 Παιδαγωγικές Ακαδημίες